Liikunnan ja urheilun toimihenkilöt JHL ry

TOIMINTASUUNNITELMA 2024

# YLEISTÄ/EDUNVALVONTA

Vuosi 2024 on yhdistyksemme 76 toimintavuosi. Vuoden päätavoite on yhdistyksemme tunnettuuden lisääminen liikunta- ja urheilujärjestöissä työskentelevien parissa ja tätä kautta

jäsenmäärän kasvattaminen. Toimintavuoden aikana järjestetään yhdestä kahteen

jäsenhankintatilaisuutta.

Nykyinen työehtosopimuksemme on voimassa 28.2.2025 asti.

# HALLINTO/JÄRJESTÖTOIMINTA/YHTEISKUNTAVAIKUTTAMINEN

Yhdistys järjestää toimintavuoden aikana kaksi sääntömääräistä kokousta. Kevätkokous järjestetään 21.3.2024 ja syyskokous järjestetään 21.11.2024.

Yhdistyksen hallitus kokoontuu toimintavuoden aikana kuusi kertaa. Hallituksen kokoukset pyritään järjestämään jäsenten työpaikoilla, jolloin pystytään lisäämään tietoisuutta yhdistyksestämme ja sen toiminnasta eri liikuntajärjestöissä. Hallituksen kokousajat sovitaan loppuvuodesta 2023.

Hallitus käsittelee kokouksissaan mm. seuraavia yhdistyksen asioita: yhdistyksen toiminta- ja

taloussuunnitelmien laatiminen ja niiden toteutumisen seuranta, yhdistyksen jäsenmäärän

kehittyminen, yhdistyksen jäsenten edut ja niiden valvonta, luottamusmiesjärjestelmä,

palkkausjärjestelmä sekä Vierumäen lomaviikot ja muu virkistystoiminta.

Yhteiskuntavaikuttamisessa seurataan ja vaikutetaan hyvinvointialueiden toimintaan ja

seurataan sote-uudistuksien mahdollisia vaikutuksia yhdistyksen toimintaympäristöön sekä

toteutetaan päättäjätapaamisia.

# KOULUTUSTOIMINTA

Vuoden 2024 aikana järjestetään koko jäsenistölle suunnattu ajankohtaispäivät 23.5.2024, jonka aiheena ovat mm. työssä jaksaminen, työyhteisön kehittäminen, liikunnan ja urheilun erityiskysymykset palkkausjärjestelmässä ja työehtosopimuksessa ja muut jäsenistön esille tuomat asiat.

# TIEDOTUSTOIMINTA

Yhdistyksen tiedotusta hoidetaan pääsääntöisesti sähköpostitiedottein sekä yhdistyksen netti- ja facebook-sivuilla.

MUU TOIMINTA

# Opinto avustukset

Yhdistyksen jäsenet voivat hakea opintoavustusta omaehtoiseen ammattitietouden ja ammattitaidon kehittämiseen liittyvään koulutukseen.

# Vapaa-ajan toiminta

Yhdistyksellä on käytössä Kulttuuri- ja liikuntasetelit. Seteleitä jaetaan vuonna 2024 hallituksen päätöksen mukaisesti *15 kpl*/jäsen.

# Vierumäen lomaosake ja muut lomanviettomahdollisuudet

Vierumäen Loma-Aika Oy:n lomaviikkojen käyttöä haetaan jälleen vuodelle 2024. Vierumäen lomaviikot myönnetään vuosittaisen hakumenettelyn pohjalta jäsenistön käyttöön. Jäsenistöllä on myös Retkikonttaisen käyttömahdollisuus sekä mahdollisuus saada Konttaisen saunatupa käyttöönsä. Yhdistyksen omien vapaa-ajan paikkojen lisäksi jaetaan tietoa JHL ry:n lomakohteista, joita on eri puolella Suomea. JHL ry tiedottaa lomakohteistaan sekä niiden hakuajoista omilla verkkosivuillaan.

# Virkistystoiminta

Toimintavuoden aikana järjestetään ainakin yksi kulttuuripainotteinen tapaaminen Etelä-Suomen alueella.

# Huomionosoitukset

Muistamisissa noudatetaan vakiintuneita muotoja.

**TOIMINTAKALENTERI 2024**

|  |  |  |
| --- | --- | --- |
| Tammikuu    | Hallituksen kokous (järjestäytyminen)  |   |
| Helmikuu  | Jäsenhankintatilaisuus  |   |
| Maaliskuu  | Hallituksen kokous (tilinpäätös ja toke) Kevätkokous 21.3.2024  | Jäsentiedote & Kevätkokouskutsu  |
| Toukokuu  | Hallituksen kokous Ajankohtaispäivä  | Jäsentiedote   |
| Kesäkuu  | Kesäkausi alkaa  |   |
| Heinäkuu  | Lomakausi  |   |
| Elokuu  | Hallituksen kokous  | Jäsentiedote  |
| Syyskuu  | Hallituksen koulutus  |   |
| Lokakuu  | Hallituksen kokous (tosu & tal.arv.)  | Syyskokouskutsu  |
| Marraskuu  | Syyskokous 21.11.2024  |   |
| Joulukuu  | Hallituksen kokous ja pikkujoulut  | Jäsentiedote  |